open-index/open-wikipedia-markdown huggingface dataset:
Բարբարա Պոլաստրինի

**Բարբարա Մարիա Սիմոնետա Պոլաստրինի** (, ), իտալացի քաղաքական գործիչ, Պրոդիի երկրորդ կառավարության իրավունքների և հնարավորությունների հավասարության նախարար (2006-2008)։

## Կենսագրություն
Ծնվել է 1947 թվականի սեպտեմբերի 30-ին Դարֆո Բոարիո Թերմե համայնքում՝ բուրժուական ընտանիքում։ Ավարտել է Բոկոնիի համալսարանը, դիպլոմային աշխատանքը գրել է Շառլ Ֆուրիեի մասին, հետագայում որոշ ժամանակ դասավանդել է համալսարանում։ Երիտասարդական ձախակողմյա շարժման վերելքի ժամանակ՝ 1968 թվականին՝ միացել է իտալացի մաոիստական կոմունիստների միությանը, որն ավելի հայտնի է իր կենտրոնական օրգանի *Servire il popolo*-ի («Ծառայել ժողովրդին») անվանմամբ, գլխավորել է դրա միլանյան բաժանմունքը, հետագայում տեղափոխվել Իտալական կոմկուսակցությունը։ 1980-ական թվականների վերջից սկսած Միլանում գլխավորում էր Իտալական Կոմունիստական Կուսակցությունը։

«Մաքուր ձեռքեր» գործողության շրջանակներում 1993 թվականի սեպտեմբերի 30-ին պաշտոնապես մեղադրվել է ԻԿԿ-ի ապօրինի ֆինանսավորման մեջ, սակայն 1996 թվականի ապրիլի 16-ին լիովին արդարացվել է։

1992 թվականից 1994 թվականներին Պատգամավորների պալատում անդամակցել է Ժողովրդավարական կուսակցության 11-րդ գումարման ձախակողմյա ուժին։ 2001 թվականի մայիսի 30-ից 2006 թվականի ապրիլի 27-ը եղել է Ձախակողմյա ժողովրավարներ-Ձիթապտղի ծառ կուսակցության 14-րդ գումարման անդամ է, իսկ 15-րդ գումարումից սկսած՝ Ժողովրդավարական կուսակցության անդամ։

2006 թվականի մայիսի 17-ից 2008 թվականի մայիսի 8-ը զբաղեցնում էր Պրոդիի երկրորդ կառավարության Իրավունքների և հնարավորությունների հավասարության նախարարի պաշտոնը։

Ռոզի Բինդիի հետ միասին պատրաստել է օրինագիծ՝ հայտնի *Diritti e doveri delle coppie conviventi* անվանմամբ, որը կարգավորում էր դե ֆակտո ամուսնությունները՝ ներառյալ նույն սեռի ներկայացուցիչների ամուսնությունը, սակայն այն չի ընդունվում խորհրդարանի կողմից՝ մինչև 2008 թվականի արտահերթ ընտրությունները։ Նախագծի վերանայման ընթացքում արդարադատության նախարար Կլեմենտե Մաստելան դեմ քվեարկեց օրինագծին։

2012 թվականի դեկտեմբերի 30-ին Միլան քաղաքում և Միլան շրջանում Ժողովրդավարական կուսակցության ներկուսակցական քվեարկության արդյունքում, հավաքելով 4527 քվե, հաղթել է ընտրությունները, իսկ 2013 թվականի փետրվարի 24-25-ին կատարված ընտրությունների արդյունքում դարձել է խորհրդարանական ընտրությունների տեղական կուսակցության ղեկավարը։

## Անձնական կյանք
Առաջին ամուսնությունը կայացել է սոցիոլոգ Ռենատո Մանհեյների հետ, երկրորդը՝ բանկիր Պիետրո Մոդիանոյի, որը SEA ընկերության տնօրենների խորհրդի գլխավորն էր և միլանական օդանավակայանների կառավարիչը։ 1999 թվականին տարել է հիստերէկտոմիա։

## Ծանոթագրություններ

## Արտաքին հղումներ
* 
* 
* 

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Իտալիայի կին քաղաքական գործիչներ
Կատեգորիա:Իտալիայի նախարարներ
Պաոլա դե Միքելի

**Պաոլա դե Միքելի** (, ), իտալացի քաղաքական գործիչ, ենթակառուցվածքների և տրանսպորտի նախարար (2019 թվականից)։

## Կենսագրություն
Պաոլա դե Միքելին ավարտել է Միլանի Սուրբ Սրտի Կաթոլիկ համալսարանը, որտեղ սովորել է քաղաքագիտություն։ Մասնագիտական գործունեությունն սկսել է Պյաչենցայի գյուղատնտեսության և սննդի կոոպերատիվ կոնսորցիումում։ 1999-2004 թվականներին եղել է Պոնտենուրեի կոմունալ խորհրդի պատգամավոր, 2007 թվականի հունիսից մինչև 2010 թվականի մարտը Պյաչենցայի վարչակազմում զբաղեցրել է տնտեսաֆինանսական և մարդկային ռեսուրսների գծով դատական ատենակալի պաշտոնը։

Երիտասարդ տարիքում եղել է Քրիստոնեադեմոկրատական կուսակցության անդամ (առաջին անգամ անդամավճար է վճարել 1990 թվականին), նրա լուծարումից հետո կուսակցական վերակազմավորմանը զուգընթաց անդամագրվել Է Իտալիայի ժողովրդական կուսակցությանը, ապա՝ Մարգարիտկային և վերջապես՝ Դեմոկրատական կուսակցությանը։ 2008 թվականին առաջին անգամ ընտրվել է Իտալիայի Պատգամավորների պալատում, 2009 թվականից, երբ Դեմոկրատական կուսակցության առաջնորդը Պիեռ Լուիջի Բերսանին էր, աշխատել է կուսակցության քարտուղարության տնտեսական բաժնում՝ ղեկավարելով փոքր և միջին ձեռնարկատիրության խնդիրները։ Ջանի Կուպերլոյի և Էնրիկո Լետայի քաղաքական դաշնակիցն է, 2018 թվականի սեպտեմբերից համագործակցել է Նիկոլա Դզինգարետիի հետ։

2013 թվականի ապրիլի 15-ին դարձել է Պատգամավորների պալատի 17-րդ գումարման Դեմոկրատական կուսակցության խմբակցության նախագահի առաջին տեղակալ, 2013 թվականի մայիսի 16-ին՝ նիստերի դահլիճի պատվիրակ։

2014 թվականի նոյեմբերի 10-ին Ռենցիի կառավարությունում նշանակվել է տնտեսության և ֆինանսների նախարարության կրտսեր պետքարտուղար Ջովաննի Լենինիի փոխարեն, որը պաշտոնից ազատվել էր 2014 թվականի սեպտեմբերի 30-ին՝ մագիստրատուրայի բարձրագույն խորհրդի նախագահի տեղակալ նշանակվելու պատճառով։

2016 թվականի դեկտեմբերի 29-ին՝ Ջենտիլոնիի կառավարության ձևավորման ժամանակ, պահպանել է նախկին պաշտոնը և զբաղեցրել այն մինչև 2018 թվականի հունիսի 1-ին կառավարության լիազորությունների ավարտը։

Հաջորդ տարի՝ 2019 թվականի փրայմերիզների ժամանակ, նա աջակցել է Նիկոլա Զինգարեթիին. հենց որ Զինգարեթին ընտրվել է քարտուղար, Դե Միկելը դարձել է Դեմոկրատական կուսակցության քարտուղարի նոր տեղակալի հավակնորդ։

2019 թվականի սեպտեմբերի 4-ին՝ Ջուզեպպե Կոնտեի երկրորդ կառավարության ձևավորման ժամանակ, նշանակվել է ենթակառուցվածքի և տրանսպորտի նախարար, իսկ սեպտեմբերի 5-ին նոր կաբինետը երդում է տվել։

2020 թվականի օգոստոսի 3-ին Ջենովայում՝ 2018 թվականին փլուզված Պոնտե Մորանդիի տեղում, մասնակցել է Սուրբ Գեորգիի կամրջի բացման արարողությանը։

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Իտալացի գործարարներ
Կատեգորիա:Իտալիայի կին քաղաքական գործիչներ
Կատեգորիա:Իտալիայի նախարարներ
Բո Գարեթ

**Բո Ջեսի Գարեթ** (; ), ամերիկացի դերասանուհի և մոդել։ Առավել հայտնի է «Տուրիստաս»,  «Ֆանտաստիկ քառյակը։ Արծաթե ալեսահորդի ներխուժումը» և «Գահը։ Ժառանգություն» ֆիլմերում երկրորդական դերերով։

## Վաղ տարիներ
Գարեթը ծնվել և մեծացել է Կալիֆոռնիա նահանգի Տոպանգա քաղաքում։ Մանկուց նրան շրջապատել են ծնողներն ու ավագ քույրը՝ Օտումը։ Մանկությունից զբաղվել է ձիարշավով և շատ սիրում էր ձիերին։

## Կարիերա
1990-ական թվականների վերջին վարձվել է Guess ընկերության կողմից։ 2006 թվականին հայտնվել է «Տուրիստաս» ֆիլմում՝ Էմիի դերով։ 2007 թվականին խաղացել է Ֆրենկի Ռեյի դերը «Ֆանտաստիկ քառյակը։ Արծաթե ալեսահորդի ներխուժումը» ֆիլմում։ 2010 թվականին կատարել է Ջեմի դերը «Գահը։ Ժառանգություն» ֆիլմում։

Գարեթը Հելի Բերի և Ջեսիկա Ալբայի հետ գովազդում է «Revlon» կոսմետիկան, ինչպես նաև հանդիսանում է  Double D Ranch-ի և CosmoGirl-ի մոդելը։

2014 թվականին Գարեթը ստացել է գլխավոր դերերից մեկը «Ընկերուհիների ամուսնալուծության ուղեցույց» սերիալում։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:Ամերիկացի մոդելներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Փոստատար (ֆիլմ)

**«Փոստատար»** (), ռեժիսոր Մայքլ Ռեդֆորդի կինոնկարը` Անտոնիո Սկարմետայի «Բուռն համբերություն» (*Ardiente paciencia*) վեպի հիման վրա։ Կինոնկարը նվիրված է գլխավոր դերասան Մասսիմո Տրոիզիի հիշատակին, որը մահացել է նկարահանումների ավարտից 12 ժամ անց։ Ստացել է «Օսկար» մրցանակ` կինոնկարի լավագույն երաժշտության համար և առաջարդրվել է ևս 4 անվանակարգերում, այդ թվում՝ «Լավագույն ֆիլմ»։

## Սյուժե
Չիլիի հայտնի բանաստեղծ Պաբլո Ներուդան, որը քաղաքական պատճառներով ստիպված է եղել լքել հայրենիքը, բնակություն է հաստատում իտալական փոքրիկ կղզում։ Չկարողանալով գլուխ հանել երկրպագուների նամակագրության հսկայական քանակից՝ նա վարձում է ձկնորս Մարիոյի որդուն` իր համար փոստատար աշխատելու։ Որոշ ժամանակ անց նրանք դառնում են ընկերներ, և բանաստեղծն օգնում է ամաչկոտ Մարիոյին՝ նվաճելու տեղական գեղեցկուհի Բեատրիչեի սիրտը։

## Դերերում

* Ֆիլիպ Նուարե` *Պաբլո Ներուդա*
* Մասսիմո Տրոիզի` *Մարիո Ռուոպպոլո*
* Մարիա Գրացիա Կուչինոտտա` *Բեատրիչե Ռուսսո*
* Ռենատո Սկապլա` *հեռագրող*
* Լինդա Մորոտտի` *դոննա Ռոզա*
* Աննա Բոնատյո` *Մաթիլդա*
* Սիմոնա Կապարրինի` *Մորանտե Էլզա*
* Մարիանե Ռիգիլլո` *Դի Կոմիզո*

## Մրցանակներ և անվանակարգեր
Մրցանակների և անվանակարգերի ամբողջական ցուցակը ներկայացված է IMDB կայքում.

## Ծանոթագրություններ

## Արտաքին հղումներ
* 
* 

Կատեգորիա:1994 դրամա ֆիլմեր
Կատեգորիա:1994 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Բելգիական դրամա ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իսպաներեն ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական պատմական ֆիլմեր
Կատեգորիա:Իտալերեն ֆիլմեր
Կատեգորիա:Իտալիայում նկարահանված ֆիլմեր
Կատեգորիա:Ֆիլմեր գրողների մասին
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1950-ականներին
Կատեգորիա:1990-ականների իսպաներեն ֆիլմեր
Կատեգորիա:1990-ականների իտալերեն ֆիլմեր
Ամատերասու Օմիկամի

մինի|Ամատերասու

**Ամատերասու Օմիկամի** ( «ամատերասու օմիկամի», «մեծ հարգված աստված, որը լուսավորում է երկինքը»), արևի աստվածուհին։ Նա համաճապոնական սինտոյի պանթեոնի գլխավոր աստվածություններից մեկն է, ըստ սինտոիստական համոզմունքների, ճապոնական կայսերական տոհմի նախամայրն է։ Ենթադրվում է, որ առաջին կայսրը՝ Ձիմուն, եղել է նրա ծոռի թոռը։ Նա նաև համարվում Տակամաղահարայի Երկնային դաշտերի տիրուհին ()։ Ըստ լեգենդի Սյոմու կայսրը Տոդայձիի արևելյան հսկա տաճարում և բուդդա Վայրոչանայի հսկայական արձանի մոտ։ Երբ նա 7-8-րդ դարերում ապրող հրաշագործ Գյոտիի միջոցով օգնություն է խնդրում Ամատերասուից, աստվածուհին նրան պատասխանում է, որ հենց ինքն է բուդդա Վայրոչանան։ Սակայն, ամենայն հավանականությամբ, այս լեգենդը հայտնվել է նկարագրված է իրադարձությունների ժամանակաշրջանից զգալիորեն ավելի ուշ, քանի որ առաջին հիշատակումները վերագրվում են 13-րդ դարի երկրորդ կեսին։

Ամատերասուն համարվում է բրիձի մշակման, մետաքս և ջուլհակ ստանալու տեխնոլոգիաների հայնտնագործողը։

## Ծնունդ
Նրա ծագման մասին ճապոնական լեգենդներից մեկը պատմում է, որ նախքան մարդականց աշխարհում հայտնվելը գոյություն են ունեցել աստվածների բազմաթիվ սերունդներ։ Այդ սերունդների վերջին ներկայացուցիչներն էին Իզանամին և Իզանագին, որոնք քույր և եղբայր էին։ Նրանք ամուսնանում են և ստեղծում ճապոնական կղզիախումբը և ծնում բազմաթիվ աստվածների և աստվածուհիների։ Իզանամիի մահից հետո նրա ամուսինը փորձում է վերադարձնել նրան հանդերձյալ աշխարհից, սակայն, անհաջողության է մատնվում և պղծվում այդ արարքի համար։ Լվացման ճանապարհով մաքրվելու համար՝ Իզանագին ուղևորվում է հարավ-արևմտյան Ճապոնիա։ Երբ նա հանում է հագուստը, նրա կոստյումի մասերից, ինչպես նաև մարմնից ծնվեցին տարբեր աստվածություններ։ Դրանից հետո նա սկսում է լվացումը, և այն ջրի կաթիլներից, որոնցով նա լվանում է իր ձախ աչքը, ծնվում է Ամաթերասուն։

## Նկարագրություն ճապոնական սինկրետիզմում
Ամատերասուին նույնացրել են Բուդդայի անչափելի լույս՝ Վայրոչանայի հետ, և հանդես է գալիս հեռավոր արևելյան բուդդայական ավանդույթներում որպես տիեզերական Բուդդա՝ Դհարմակայի։

## Հարաբերություններ կայսերական ընտանիքի հետ
մինի|507x507փքս|կայսերական ընտանիքի տոհմածառը՝ Իզանագայից և Իզանամիից մինչև Ձիմմա կայսեր

1946 թվականին Հիրոհիտո կայսրը թողարկել է «Նինգեն-սենգեն» վերնագրով փաստաթուղթ։ Այս փաստաթղթով նա մերժում է մարդանման աստվածների Ակիցումիկամի հայեցակարգը (),  և հայտարարում, որ կայսեր և իր հպատակների միջև կապը չի ապավինում որևէ դիցաբանական գաղափարի։ Շատ հեղինակներ, ովքեր քննարկել են այս տեքստի ճիշտ մեկնաբանությունը, կարծում են, որ «արահիտոգամի» բառի փոխարեն օգտագործելով «կիցումիկամի» բառը, կայսրը չի ժխտել, որ ծագել է Ամատերասուից։

Հարկ է նշել, որ սինտոիզմի համաձայն, ոչ միայն կայսրը, այլև մյուս բոլոր ճապոնացիները սերում են աստվածներից։ 1945 թվականին Հիրոհիտո կայսրը նշել է, որ թույլատրելի է ժխտել, որ ճապոնացիները ծագում են աստվածներից, բայց բացարձակապես անթույլատրելի է, որ կայսրը աստվածների հետնորդ է։

## Սրբավայրեր
Ամատերասու Օմիկամիին նվիրված սրբավայրեր կան ամբողջ Ճապոնիայում, սակայն առավել հայտնի է Իսե-ձինգանը։

## Ծանոթագրություններ

## Գրականություն
* 

Կատեգորիա:Աստվածներ այբբենական կարգով
Կատեգորիա:Աստվածուհիներ
Կատեգորիա:Ծովային աստվածներ
Հարալդ Ֆելլեր

**Հարալդ Ֆելլեր** (, ), Շվեյցարիայի դիվանագիտական գործիչ Երկրորդ համաշխարհային պատերազմի տարիներին, ով օգնել է հունգարացի հրեաներին խուսափել համակենտրոնացման ճամբարներից արտաքսվելուց։

## Կենսագրություն
Հարալդ Ֆելլերը ծնվել է 1913 թվականի հունվարի 14-ին շվեյցարացի պատմաբան Ռիխարդ Ֆելլերի ընտանիքում։ Ուսանողական տարիներին նա միացել է շվեյցարական «Zofingerverein» ուսանողական կորպորացիային։ 1944 թվականի վերջից Բուդապեշտում Շվեյցարիայի դեսպան Մաքսիմիլիան Եգերին փոխարինել է որպես գործերի ժամանակավոր հավատարմատար։ Նա աջակցել է շվեյցարացի դիվանագետ Կարլ Լուցի գործունեությանը՝ հրեաների փրկության գործում։ Հարալդ Ֆելլերը սերտորեն համագործակցել է այլ չեզոք դեսպանատների հետ, որպեսզի ճնշում գործադրի Միկլոշ Հորթիի և Դյոմե Ստոյայի կառավարության վրա, որպեսզի նրանք դադարեցնեն հրեաների հետապնդումը և արտաքսումը։ Հարալդ Ֆելլերը պաշտպանել է Շվեդիայի ներկայացուցչության անդամներին, որոնք ընկել են խաչասերված սլաքների կուսակցության հարվածի տակ՝ նրանց տրամադրելով Շվեյցարական կեղծ անձնագրեր և կացարան։

Երկրորդ համաշխարհային պատերազմի ավարտին Հարալդ Ֆելլերը տասնյակ հրեաներ է թաքցրել Բուդապեշտի իր հյուպատոսական նստավայրի նկուղում։ 1945 թվականի փետրվարին ԽՍՀՄ իշխանությունները ձերբակալել են Հարալդ Ֆելլերին և Շվեյցարական ներկայացուցչության ևս մեկ աշխատակցի և նրանց տեղափոխել են Մոսկվա՝ Շվեյցարիայի այլ քաղաքացիների հետ միասին։ Երկու աշխատակիցներն էլ ազատ են արձակվել 1946 թվականի փետրվարին՝ Շվեյցարիայում վթարի ենթարկված երկու խորհրդային օդաչուների դիմաց։ 1999 թվականին Հարալդ Ֆելլերը ճանաչվել է աշխարհի ժողովուրդների արդարակյաց մարդ իսրայելական Յադ Վա-Շեմ թանգարանի կողմից։

## Տես նաև
* Ռաուլ Վալենբերգ
* Անգել Սանս Բրիս

## Ծանոթագրություններ

## Արտաքին հղումներ
* Harald Feller auf der Website der Raoul Wallenberg Foundation

Կատեգորիա:Շվեյցարիայի դիվանագետներ
Կատեգորիա:Աշխարհի արդարակյացներ
Կատեգորիա:Երկարակյացներ
Դմիտրի Ժիռնով

**Դմիտրի Ժիռնով** (, ), ռուս դիվանագետ։ 2-րդ դասի արտակարգ և լիազոր դեսպանորդ (2017 թվականի դեկտեմբերի 26)։

## Կենսագրություն
2000 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է չինարենին և անգլերենին։

2000 թվականից զբաղվում է դիվանագիտական գործունեությամբ։

Աշխատել է արտաքին գործերի նախարարության համակարգում, գործունեությունն իրականացրել է կենտրոնական համակարգում և արտերկրում։

2016-2019-ական թվականներին ԱՄՆ-ում Ռուսաստանի դեսպանատանն աշխատել է խորհրդական-դեսպանորդի պաշտոնում։

Ռուսաստանի նախագահ Վլադիմիր Պուտինի հրամանագրով 2020 թվականի ապրիլի 29-ին նշանակվել է Աֆղանստանում Ռուսաստանի Դաշնության դեսպան։

## Անձնական կյանք
Ամուսնացած է։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2017 թվականի դեկտեմբերի 26)։

## Ծանոթագրություններ

## Արտաքին հղումներ
* Դեսպանի էջն Աֆղանստանում Ռուսաստանի դեսպանատան կայքում 

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Գաբրիելա Ջամանկո

**Գաբրիելա Ջամանկո** (, ), իտալացի քաղաքական գործիչ, Իտալիայի պատգամավորների պալատի պատգամավոր, անդամակցում է «Առա՛ջ, Իտալիա» կուսակցությանը։

## Կենսագրություն
Կրթություն է ստացել կապի ոլորտում 2003 թվականին՝ դառնալով պրոֆեսիոնալ լրագրող։ Աշխատել է Պալերմո հեռուստատեսության «Opinion leader» հաղորդաշարի հաղորդավար և TG4 հեռուստաալիքի խմբագիր, այդ թվում՝ «Sipario» հաղորդաշարում։

Սիցիլիայի շրջանի խորհրդարանական ընտրությունների արդյունքներով Գաբրիելա Ջամանկոն Պատգամավորների պալատ է ընտրվել 2008 թվականի ապրիլի 29-ին «Ազատության ժողովուրդ» կուսակցության ցուցակով։ Մասնակցել է 7-րդ հանձնաժողովի (մշակույթի, գիտության և կրթության) և 11-րդ հանձնաժողովի (պետական և մասնավոր աշխատանքի) նիստերին։ 2008 թվականի մայիսին նա Նունցիա դե Ջիրոլամոյի հետ հայտնվել էր լրագրողների ուշադրության կենտրոնում, քանի որ երկու կանայք Պատգամավորների պալատի նիստում գրառումներ էին փոխանակել Սիլվիո Բերլուսկոնիի հետ։ 2008 թվականից Ջամանկոն «Իտալիա-ԱՄՆ» հիմնադրամի փոխնախագահն է։

2011 թվականի հունիսին Բագերիայի քաղաքապետի թեկնածու Բարտոլո դի Սալվոն, որին աջակցում էին «Ազատության ժողովուրդ» և «Իտալիայի ժողովուրդ վաղը» կուսակցությունները, հայտարարել է, որ Ջամանկոն կդառնա խորհրդի օգնականը հաղթանակի դեպքում, սակայն ընտրություններում պարտվել է «Ապագան և ազատությունն Իտալիայի համար» և «Կենտրոնի միություն» կուսակցությունների թեկնածու Վինչենցո Լո Մեոյին։ 2012 թվականին Ջամանկոն Պալերմոյի մունիցիպալ ընտրություններում հրաժարվել է մտնել Մասիմո Կոստայի շտաբ, որն առաջադրվել էր «Ազատության ժողովրդից»։

2013 թվականի մարտի 5-ին Ջամանկոն վերընտրվել Է Սիցիլիայի շրջանի հերթական ընտրություններում նույն «Ազատության ժողովուրդ» կուսակցությունից՝ մարտի 19-ին մտնելով Սիլվիո Բերլուսկոնիի աջ կենտրոնամետ կոալիցիայի մեջ։ 2013 թվականի նոյեմբերի 16-ից ընդգրկված է «Առա՛ջ, Իտալիա» կուսակցությունում, որը ձևավորվել է «Ազատության ժողովրդի» լուծարումից հետո։ 2015 թվականի հուլիսի 21-ից աշխատում է որպես 10-րդ հանձնաժողովի քարտուղար (արտադրական գործունեության, առևտրի և զբոսաշրջության հարցերով)։

Գաբրիելայի մտերիմ ընկերուհիներից մեկը Մարիառոզարիա Ռոսին է։ Մամուլը նաև Ջամանկոյին է վերագրել Սիլվիո Բերլուսկոնիի հետ սիրավեպը։

## Ծանոթագրություններ

## Արտաքին հղումներ
* Պաշտոնական կայք  
* Էջն Իտալիայի պատգամավորների պալատի կայքում 

Կատեգորիա:Իտալացի լրագրողներ
Կատեգորիա:Իտալիայի կին քաղաքական գործիչներ
Կառլ Լուց

**Կառլ Լուց** (*Լուտց*, , ), շվեյցարացի դիվանագետ, Երկրորդ համաշխարհային պատերազմի տարիներին Բուդապեշտում փոխդեսպան։

Աշխարհի արդարակյաց է։ Շվեյցարացի դիվանագետ, Հունգարիայի Բուդապեշտում փոխդեսպան 1942 թվականից մինչև պատերազմի ավարտը։ Երկրորդ համաշխարհային պատերազմի տարիներին փրկել է ավելի քան 62 000 հրեայի՝ նրանց տալով պահպանության վկայագրեր և ստեղծելով «անվտանգության տներ»։ Այսպես, իշխանություններից ստանալով 8 000 վկայագրեր, որոնք թույլ էին տալիս մահվան ճամբարներ չուղարկել համապատասխան թվով հրեաների, որոնք մտադիր էին իբր մեկնել Պաղեստին, նա զգալիորեն ավելացրել է փրկած մարդկանց թիվը՝ կրկնօրինակելով անունները և վկայական տալով ոչ թե մեկ մարդու, այլ մի ամբողջ ընտանիքի։

## Կենսագրություն
Լուցի հուշարձանը Բուդապեշտում|մինի
Ծնվել է 1895 թվականի մարտի 30-ին Շվեյցարիայում։ Տասնութ տարեկանում արտագաղթել է ԱՄՆ։ Սովորել է Սենտրալ Ուեսլեյեն քոլեջում () (Ուոերտոն, Միսսուրի)։ 1920 թվականին սկսել է աշխատել Վաշինգտոնում Շվեյցարիայի դեսպանատանը։ Այնուհետև կրթությունը շարունակել է Ջորջ Վաշինգտոնի համալսարանում՝ ստանալով բակալավրի աստիճան 1924 թվականին։ Աշխատել է Ֆիլադելֆիայում Շվեյցարիայի հյուպատոսություններում և Սենտ Լուիսում 1926-34 թվականներին։ Այնուհետև շվեյցարական կառավարության կողմից նշանակվել է Պաղեստինի Յաֆո քաղաքում Շվեյցարիայի գլխավոր հյուպատոսության փոխդեսպան։

1942 թվականին նրան նշանակել են Բուդապեշտում Շվեյցարիայի փոխդեսպան։ Կառլ Լուցն աջակցել է հրեական ծագումով հունգարացի քաղաքացիների մոտ 10 հազար երեխաների արտագաղթին։

Նրա անունով փողոցներ են կոչվել Հայֆայում և Բեռնում։ Հայֆայում Կառլ Լուցի փողոցը գտնվում է քաղաքի հյուսիսային մասում՝ ծովից ոչ հեռու։ Բեռնում *Carl-Lutz-Weg* գտնվում է քաղաքի արևելքում և կապում է Բալմերշտրասեին և Վելտիստրասեին Շոսխալդում () փողոցները։

1999 թվականին Շվեյցարիայում թողարկվել է Կ. Լուցին նվիրված փոստային նամականիշերի շարք։

## Արժանիքների ճանաչում
Դիվանագիտական աշխատանքի ժամանակ իրեն լիազորությունները չարաշահելու մեջ մեղադրելու փորձից հետո 1958 թվականին բացահայտվել է նրա սխրանքը։ Իսրայելը Հայֆայում նրա պատվին անվանվել է փողոց, իսկ Յադ Վաշեմը նրան ճանաչել է որպես աշխարհի արդարակյաց։ Դա տեղի է ունեցել 1965 թվականին։

## Ծանոթագրություններ

## Արտաքին հղումներ
* Կառլ Լուցի փողոց () Հայֆայի քարտեզի վրա

Կատեգորիա:Աշխարհի արդարակյացներ
Կատեգորիա:Հոլոքոստի ժամանակ հրեաներին փրկածներ
Կատեգորիա:Շվեյցարիայի դիվանագետներ
Սերգեյ Բոգոմոլով

**Սերգեյ Բոգոմոլով** (, ), ռուս դիվանագետ։ Արտակարգ և լիազոր դեսպան։

## Կենսագրություն
1948 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։

1948 թվականից զբաղվում է դիվանագիտական գործունեությամբ։

* 1948-1955 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
* 1955-1959 թվականներին՝ ԱՄՆ-ում ԽՍՀՄ դեսպանատան աշխատակից։
* 1959-1966 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
* 1966-1969 թվականներին՝ Ֆրանսիայում ԽՍՀՄ դեսպանատան աշխատակից։
* 1969-1973 թվականներին՝ Մադրիդի Սեւծովյան ծովային շոգենավերի գործակալության պետի տեղակալ։
* 1973-1977 թվականներին՝ Իսպանիայում ԽՍՀՄ առևտրի ներկայացուցչի տեղակալ։
* 1977 փետրվարի 19-ից մինչև 1978 թվականի հոկտեմբերի 8-ն Իսպանիայում եղել է ԽՍՀՄ արտակարգ և լիազոր դեսպան։
* 1978-1986 թվականներին՝ ԽՍՀՄ արտաքին գործերի նախարարության սպառազինությունների սահմանափակման և զինաթափման խնդիրների վարչության պետ։
* 1986-1988 թվականներին՝ ԽՍՀՄ արտաքին գործերի նախարարության արտաքին քաղաքական միջոցառումների պլանավորման վարչության պետ։

## Դիվանագիտական աստիճան
* Արտակարգ և լիազոր դեսպան։

## Ծանոթագրություններ

## Գրականություն
* «Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986. — Т. 1, с. 141.

## Արտաքին հղումներ
* Կենսագրությունը ''proza.ru'' կայքում
* Խորհրդային Միության դեսպան, կենսագրություն

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Յոհաննես Ռաու

**Յոհաննես Ռաու** (; ), 1999 թվականի հունիսի մեկից մինչև 2004 թվականի հունիսի 30-ը Գերմանիայի Դաշնային հանրապետության նախագահ։

Նացիստական ռեժիմի օրոք մասնակցել է դավանող եկեղեցու գործունեությանը։

1952 թվականին Ռաուն դարձել է  Համ-գերմանական ժողովրդական կուսակցության անդամ (գերմ.՝ Gesamtdeutsche Volkspartei, GVP), որի հիմնադիրներից մեկը ներքին գործերի նախկին նախարար Գուստավ Հայնեմանն էր, միաժամանակ Վուպպերտալում դարձել է տարածաշրջանային նախագահ։ 1957 թվականին կուսակցությունը լուծարվել է, և Ռաուն մտել է Գերմանիայի սոցիալ-դեմոկրատական կուսակցություն։

1958 թվականին ընդգրկվել է Հյուսիսային Հռենոս-Վեսթֆալիայի խորհրդարան, որտեղ մնացել է մինչև 1999 թվականը։ 1978-ից 1998 թվականներին դարձել է Հյուսիսային Հռենոս-Վեսթֆալիայի վարչապետ։

1987 թվականի խորհրդարանական ընտրություններում եղել է Գերմանիայի սոցիալ-դեմոկրատական կուսակցության թեկնածու, սակայն մանդատից հրաժարվել է։

Եղել է Ռեյնլանդի ավետարանական եկեղեցում սինոդի անդամ։

1982 թվականին ամուսնացել է Քրիստին Դելիուսի՝ իր քաղաքական ուսուցիչ Գուստավ Հեյնեմանի թոռնուհու հետ։

## Մրցանակներ

* 1-ին և 2-րդ աստիճանների երեք աստղի շքանշան (Լատվիա)
* Սպիտակ առյուծի մեծ աստղի շքանշան
* առաջին դասի Կրկնակի սպիտակ խաչի շքանշան

## Ծանոթագրություններ

## Արտաքին հղումներ

* Բեռլինում հրաժեշտ են տվել նախկին նախագահ Ռաուին

Կատեգորիա:Գերմանիայի նախագահներ
Կատեգորիա:Գերմանիայի սոցիալ-դեմոկրատական կուսակցության անդամներ
Կատեգորիա:Գերմանիայի քաղաքական գործիչներ
Կատեգորիա:Գերմանացի լրագրողներ
Կատեգորիա:Ավետարանականներ
Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Լյութերականներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Անձինք նամականիշերի վրա
Էուջենիո Մոնտի

**Էուջենիո Մոնտի** (, ), իտալացի բոբսլեյիստ, կրկնակի օլիմպիական չեմպիոն և աշխարհի իննակի չեմպիոն (յոթ անգամ՝ զույգերով, երկու անգամ՝ քառյակներով)։ Սպորտային վարպետության սկզբունքների համար 1964 թվականին պարգևատրվել է Պիեռ դը Կուբերտենի անվան շքանշանով։

## Կենսագրություն
Ծնված լինելով Դոբիակոյում՝ «Թռչող կարմրագլուխը» դարձել է իտալացի լավագույն երիտասարդ լեռնադահուկորդը, որը ազգային չեմպիոնական տիտղոսներ է նվաճել սլալոմում և մեծ սլալոմում։ Սակայն  1951 թվականին կտրել է երկու ոտքերի ծնկների հոդակապերը և դադարեցրել դահուկային սպորտի կարիերան։ Դրանից հետո Մոնտին անցել է բոբսեյի։

1954 թվականին նա նվաճել է իր Իտալիայի առաջին առաջնությունը, իսկ 1957 թվականին՝ աշխարհի առաջնությունը։ 1956 թ Կորտինա դ՚ Ամպեցոյի օլիմպիական խաղերում նա նվաճել է երկու արծաթե մեդալ՝ զույգերով և քառյակներով։ 1960 թվականին նա չի կարողացել մասնակցել Օլիմպիական խաղերի, քանի որ տնտեսական պատճառներով դրանում բոբսլիգ չի անցկացվել։

1964-ին Ինսբրուքում արարք է արել, որը համաշխարհային ճանաչում է ձեռք բերել։ Նրա զույգը առաջատար էր, և երբ նրա մրցակիցների՝ բրիտանացիներ Էնթոնի Նեշի և Ռոբին Դիքսոնի բոբը կոտրվել է, Մոնտին, նրանց արժանիքները որպես արժանի մրցակից ընդունելով, իր բոբից տվել է անհրաժեշտ մասը մրցակիցներին, ինչի արդյունքում նրանք շահել են։ Նա նմանատիպ արարք է արել քառյակի մրցույթի ժամանակ, երբ նա անձամբ վերանորոգել է կանադացիների մարզագործիքը, որոնք արդյունքում ստացել են ոսկին։ Այնտեղ՝ Ինսբրուքում, Մոնտին եղել է Իտալիայի հավաքականի դրոշակակիրը։ Ի պատիվ դրան՝ շրջադարձներից մեկը անվանվել է նրա անունով։

1968 թվականին Գրենոբլում վերջապես Մոնտիի զույգը և քառյակը նվաճել են ոսկի։ Սակայն Իտալիան զույգի մեջ ցույց է տվել նույն ժամանակը, ինչ Գերմանիան, և առաջնությունը տվել են Մոնտիին դե Պաոլիսի հետ միասին միայն այն պատճառով, որ նույն ուղու վրա նրանք ռեկորդ են սահմանել։ Մոնտին ուզում էր դիմել դատավորներին, որ ԳԴՀ-ին նույնպես ոսկի շնորհվի, քանի որ «մեր բախտը բերել է միայն առաջին մրցավազքում», և  արդարություն պետք է լինի։ Հազիվ չորս գործընկերներ համոզել են նրան, որ մեդալը պահի իրեն։

Գրենոբլում անցկացվող օլիմպիական խաղերից հետո նա հեռացել է սպորտից և զբաղվել է Կորտինա Դ'Ամպեցոում գտնվող բոբսլեի իր ուղով՝ հոգ է տարել դրա մասին, կազմակերպել մրցումներ։

Նրա որդին դարձել է թմրամոլ և շուտով մահացել։ Իր կյանքի վերջում Մոնտին հիվանդացել է Պարկինսոնի հիվանդությամբ։ Այն պատճառով, որ այլևս չէր կարող սպորտով զբաղվել և ընդհանրապես վարել ակտիվ կյանք, 2003 թվականին 75 տարեկան հասակում ինքնասպան է եղել հրազենով։

## Մրցանակներ
* 2009 թվականի հուլիս — Միջազգային «Մեցենատ» մրցանակ

## Ծանոթագրություն

## Արտաքին հղումներ
* Профайл спортсмена на сайте databaseOlympics.com 
* «Конец легенды». Из блокнота Долгополова. «Российская газета» № 155 (4979) от 20 августа 2009.

Կատեգորիա:Իտալացի բոբսլեյիստներ
Կատեգորիա:Իտալացի լեռնադահուկորդներ
Կատեգորիա:Օլիմպիական խաղերի բրոնզե մեդալակիրներ
Կատեգորիա:Օլիմպիական խաղերի արծաթե մեդալակիրներ
Կատեգորիա:Ինքնասպաններ
Սոնալի Բենդրե

**Սոնալի Բենդրե Բեհլ** (, , ), հնդիկ դերասանուհի, ֆոտոմոդել և հեռուստահաղորդավարուհի, որի կարիերան սկսվել է 1994 թվականին։ Star Screen Award դափնեկիր տարբեր անվանակարգերում։

## Կենսագրություն
Սոնալին ծնվել է 1975 թվականի հունվարի 1-ին Մումբայ քաղաքում։ Նրանից բացի ընտանիքում ևս երեք աղջիկ կար։ Սովորել է Բանգալորի  Քենդրիյա Վիյալայա, Մալեսվարամ դպրոցներում, Թհանայի ավագ դպրոցում, իսկ հետո Դեհրադունի կանանց դպրոցում։

Կարիերայի սկզբում աշխատել է որպես մոդել, բայց որոշել է դերասանուհի դառնալ այն բանից հետո, երբ հաղթահարել է «Star Dust Talent Search» մրցույթը։ Որոշում կայացնելով՝ սովորել է դերասանական վարպետությունը։ 1994 թվականին *«Aag»* ֆիլմում առաջնաելույթ է կատարել այդ ժամանակ հանրաճանաչ դերասան Գովինդայի հետ միասին։ Ֆիլմը տոմսարկղում ձախողվել է, սակայն երկու մրցանակ է բերել դերասանուհուն՝ կնոջ լավագույն առաջնաելույթի համար։

1990-ական թվականների վերջին նրա հինդիալեզու ֆիլմերը վարձույթում ձախողվել են։ 1999 թվականին *Kadhalar Dhinam* ֆիլմով դերասանուհին առաջնաելույթ է ունեցել թամիլական կինոյում, որը ունեցել է առևտրային հաջողություն։ 2000 թվականին առաջին անգամ նկարահանվել է կանադալեզու ֆիլմում։ Ֆիլմը կոչվում է *Preethse* և հանդիսանում էր «Վախի մեջ ապրելով» թրիլլերի վերականգնումը, իսկ դերասանուհու զույգը կազմել են նահանգի հանրաճանաչ դերասաններ Ուփենդրան և Շիվա Ռաջկումարը։ 2000 թվականին Մահեշ Բաբուի հետ թողարկած *Murari*-ի թելուգալեզու առաջնաելույթը նույնպես հաջողություն է ունեցել։

Տվյալ պահին վերջին ֆիլմը, որում Սոնալին գլխավոր դեր է խաղացել, դարձել է «Բրատան Մուննա» թելուգալեզու ֆիլմի վերականգնումը՝ Չիրանջիվի մասնակցությամբ։

Բացի նրա դերասանական տաղանդից, նա նաև պարուհի էր և «Բոմբեյ» ֆիլմի համար պարել է «Humma Humma» երգում, *Apne Dam Par* ֆիլմի համար պարել է «Aara Hile Chapara Hile» երգում, իսկ «Փախստականուհի» ֆիլմի համար՝ «Mujhe Saajan Ke Ghar Jaana Ha» երգում։

2012 թվականի ամռանը լուրեր տարածվեցին, որ Սոնալին կլինի *[[India's Got Talent]]* ծրագրի չորրորդ եթերաշրջանի ժյուրիի անդամ, որոնք, սակայն, չեն հաստատվել։ 2013 թվականին նկարահանվել է *«Once Upon a Time in Mumbai Dobaara!»* ֆիլմում։ Նրա կերպարը չէր տեղավորվում բոլոր երկրորդ պլանի սովորական կին կերպարների ձևի մեջ, բայց ուներ իր անձնական սեփականությունը։ Հենց սա էլ նրան առանձնահատուկ է դարձրել։

## Անձնական կյանք
2002 թվականի նոյեմբերի 12-ից Սոնալին ամուսնացած է եղել ռեժիսոր Գոլդի Բեհլի հետ։ Ամուսիններն ունեն որդի՝ Ռանվիր Բեհլը (ծնված՝ 2005 թվականի օգոստոսի 11-ին)։

2018 թվականի հուլիսի 4-ին Բենդրեն Twitter-ում հայտարարել է, որ վերջին շրջանում նրա մոտ լուրջ քաղցկեղ են ախտորոշել, որն արդեն մետաստազներ է տվել։ Ներկայումս բուժում է ստանում Նյու Յորքի հիվանդանոցներից մեկում։

## Ընտրված ֆիլմագրություն

## Ծանոթագրություններ

Կատեգորիա:1975 ծնունդներ
Կատեգորիա:Հնդիկ դերասանուհիներ
Կատեգորիա:Հնդիկ կինոդերասաններ
Կատեգորիա:Հնդիկ մոդելներ
Կատեգորիա:Հունվարի 1 ծնունդներ
Լիլ Բաբ

**Լիլ Բաբ** (hունիլի 21, 2011 - դեկտմբերի 1, 2019), ամերիկյան կատու, որը հայտնի է իր յուրահատուկ արտաքինով։ Նրա լուսանկարները առաջին անգամ հրապարակվել են Tumblr-ում 2011 թվականի նոյեմբերին։

## Պատմություն
Լիլ Բաբն իր եղբայրներից ամենափոքրն էր, որը ծնվել էր վայրի մորից։ Նա ծնվել է մի քանի գենետիկ մուտացիաներով, նրան ստիպված են եղել կերակրել շշից և նրան դժվար է եղել որդեգրվել։ Լիլ Բաբն ունեցել է կատուների գաճաճության ծայրահեղ ձևը, որի արդյունքում նրա վերջույթները և ստորին ծնոտը եղել են բավականին փոքր՝ համեմատած նրա մարմնի մնացած մասերի հետ։ Կարճացած ստորին ծնոտը նշանակել է, որ, ի թիվս այլ բաների, նա չէր կարող լեզուն պահել բերանում։ Նրա սեփականատերը՝ Մայք Բրիդավսկին, որդեգրել է նրան, երբ նրա ընկերները խնդրել են նրան՝ կատվին տուն տալ։ Երբ Բրիդավսկին առաջին անգամ նրան վերցրել է ձեռքերի մեջ, նա ասել է. «Հեյ, ընկեր»։

Լիլ Բաբը տառապել է օստեոպաթրոզով, և ստացել է համապատասխան դեղորայք։ 2012 թվականի վերջին, «Lil Bub & Friendz» ֆիլմի նկարահանումների ժամանակ, նա առողջական լուրջ շրջան է ունեցել, և Ինդիանապոլսի մասնագետը նրա մոտ ախտորոշել է օստեոպաթրոզ։ Լիլ Բաբի կարճ ոտքերը և օստեոպաթրոզը սահմանափակել են նրա շարժումները, բայց այն կոչվել է «ֆանտաստիկ թերզարգացած»։ Ճանապարհորդություններից տատանումները նույնպես ոչնչացնում են օստեոկլաստները։

Մի խումբ անձինք արշավ են սկսել *Experiment.com* կայքում, որպեսզի վերծանեն Լիլ Բաբի գենոմը։ Այս նախագծի նպատակը կայանում էր նրանում, որպեսզի ավելի լավ հասկանան Լիլ Բաբի յուրահատուկ տեսքը։ Ընկերությունը հասել է իր ֆինանսավորման նպատակին 2015 թվականի մայիսի 25-ին։ Գիտնականները պարզել են, որ Լիլ Բաբը մուտացիա է ունեցել RANK/TNFRSF11A գենում, որը հայտնաբերվել է նաև մեկ մկան և տասնհինգ մարդու մոտ։ Լիլ Բաբի վերաբերյալ նրանց հետազոտությունը հրապարակված է bioRxiv կայքում։

Բրիդավսկին տարբեր ապրանքներ է վաճառել Լիլ Բաբ կեղծանունով և շահույթի մեծ մասը նվիրաբերել կենդանիների փրկության խմբերին։ Գումարի մի մասը օգնել է նաև Բրիդավսկուն վճարել իր ձայնագրման ստուդիայի վեցամսյա վարձավճարը։ Բրիդավսկին ուներ «ոչ մեկին ոչ մի բանի համար չդիմելու» քաղաքականություն և որոշել է պայմանագիր չկնքել գործակալ Բեն Լեշեսի հետ, որի հաճախորդներից էր Grumpy Cat-ը։ Lil Bub’s Lil Book: the Extraordinary Life of the Most Amazing Cat on the Planet-ը թողարկվել է 2013 թվականի սեպտեմբերի 3-ին։

## Մահ
Լիլ Բաբը մահացել է քնած ժամանակ 2019 թվականի դեկտեմբերի 1-ին։ Նրա սեփականատիրոջ խոսքով՝ Լիլ Բաբը իր մահվան պահին պայքարելիս է եղել ագրեսիվ ոսկրային վարակի դեմ։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Կատուներ
Կատեգորիա:Համացանցային մեմեր
Միխայիլ Սվենչիկով

**Միխայիլ Սվենչիկով** (, ), Ռուսական կայսրության բանակի փոխգնդապետ, խորհրդային զորահրամանատար, զինվորական պատմաբան և տեսաբան։ Հայտնի է որպես 1918 թվականի Ֆիննական քաղաքացիական պատերազմի Կարմիրբանակայինների զինվորական լավագույն առաջնորդներից մեկը։

## Կարիերա

Ռուսական կայսրության բանակում ծառայելուց հետո Սվենչիկովը 1917 թվականին մասնակցել է Հոկտեմբերյան Հեղափոխությանը։ 1918 թվականին Ֆիննական քաղաքացիական պատերազմի ընթացքում նա աշխատել է որպես Կարմիր բանակայինների ռազմական խորհրդատու։ 1918 թվականի փետրվարին Սվենչիկովը կարճ ժամանակով եղել է Հյուսիսային ճակատի հրամանատարը, իսկ հետագայում նրան փոխարինել է Հյուգո Սալմելան։ Եղել է ռուս ամենաբարձրաստիճան զինվորականը, որը միացել էր ֆիննական Կարմիր բանակին։

Ֆիննական քաղաքացիական պատերազմի ավարտից հետո Սվենչիկովը մասնակցել է Ռուսաստանի քաղաքացիական պատերազմին, որտեղ նա գլխավորում էր Կասպից-կովկասյան ճակատը Հյուսիս-կովկասյան անհաջող գործողության ժամանակ (1918–1919)։

1922 թվականից ի վեր նա աշխատել է որպես ռազմական դասախոս։ 1934 թվականին Սվենչիկովը տեղափոխվել է Մ. Վ. Ֆրունզեի անվան ռազմական ակադեմիա։ Նա ձերբակալվել է 1937 թվականին, մեղադրվելով «ֆաշիստական դավադրության» համար, իսկ հետագայում մահապատժի ենթարկվել է Մոսկվայում գտնվող Կոմունարկա հրաձգարանում։ Սվենչիկովը արդարացվել է 1956 թվականին՝ Ստալինի մահից հետո։

## Պարգևներ

* Սուրբ Աննայի 4-րդ աստիճանի շքանշան  *Խիզախության համար* (1904) մակագրությամբ
* 3-րդ աստիճանի Սուրբ Ստանիսլավի շքանշան` սրերով և ժապավենով (1904)
* 3-րդ աստիճանի Սուրբ Աննայի շքանշան` սրերով և ժապավենով (1904)
* 2-րդ աստիճանի Սուրբ Ստանիսլավի շքանշան` սրերով (1905)
* 4-րդ աստիճանի Սուրբ Վլադիմիրի շքանշան` սրերով և ժապավենով (1915) 
* 2-րդ աստիճանի Սուրբ Աննայի շքանշան` սրերով (24.05.1916) 
* Գեորգիեևյան զենք (26.09.1916)
* 4-րդ աստիճանի Սուրբ Գևորգի շքանշան (26.09.1916)։

## Ծանոթագրություններ

Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Խորհրդային հուշագիրներ
Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Կատեգորիա:Ռուսաստանի քաղաքացիական պատերազմի մասնակիցներ
Կատեգորիա:Ռազմական պատմաբաններ
Միհայ Պլետիկե

**Միհայ Իվանովիչ Պլետիկե** (, , ), մոլդովական և ռուսական ֆուտբոլիստ, ղազախական «Կիզիլ Ժար ՍԿ» ֆուտբոլային ակումբի կիսապաշտպան։

## Կարիերա
### Ակումբային
Սկսել է ֆուտբոլով զբաղվել Ռիշկանովկայի դպրոցում՝ 12 տարեկանում։ Ավելի ուշ տեղափոխվել է «Սֆինտուլ Գեորգե» թիմի դպրոց։ Թիմում նորամուտը նշել է 2008/09 մրցաշրջանի երկրորդ կեսին, երբ նա հանդես էր գալիս «Ա» դիվիզիայում։ Առաջնության արդյունքներով թիմը երկրորդ տեղից դուրս է եկել Ազգային դիվիզիոն։ Մոլդովայի բարձրագույն խմբում իր առաջին մրցաշրջանում Միխայիլն անցկացրել է 24 հանդիպում՝ խփելով 6 գոլ։ Հաջորդ մրցաշրջանում ֆուտբոլիստը 34 հանդիպում է անցկացրել թիմի կազմում՝ աչքի ընկնելով երեք գոլով։ 2011 թվականի ամռանը ֆուտբոլիստը պայմանագիր է կնքել «Ակադեմիա ՈՒՏՄ» ակումբի հետ։

2012 թվականիի մարտին տեղեկություն է տարածվել այն մասին, որ Միհայն իր կարիերան կշարունակի Կազանի «Ռուբինում»։ Հունիսի 18-ին հայտարարվել է ֆուտբոլիստի՝ Կազանի «Ռուբին» տեղափոխության մասին։ 2013 թվականի փետրվարին վարձավճարով տեղափոխվել է «Նեֆտեխիմիկ» ։

2014 թվականի սեպտեմբերի 7-ին պայմանագիր է կնքել մոլդովական «Զիմբրու» ակումբի հետ։ 2015 թվականիի փետրվարի 26-ին տեղափոխվել է «Ռոստով»։ 2015 թվականի հուլիսի 11-ին պայմանագիր է կնքել Յարոսլավլի «Շիննիկի» հետ։

2016 թվականի հուլիսի 27-ին դարձել է Սարատովի «Սոկոլի» խաղացող։

### Հավաքականում
2011-2012 թվականներին հանդես է եկել Մոլդովայի երիտասարդական հավաքականում։ Նրա կազմում մասնակցել է Եվրոպայի 2013 թվականի երիտասարդական առաջնության ընտրական փուլին, որտեղ անցկացրել է երկու հանդիպում, ինչպես նաև հանդես է եկել 2012 թվականի Համագործակցության գավաթի խաղարկությունում, որի ընթացքում մասնակցել է իր թիմի հինգ հանդիպումներին, իսկ Ղրղզստանի հասակակիցների հետ խաղում (2:1) խփել է գոլերից մեկը։

## Ձեռքբերումներ
* «Ա» դիվիզիայի արծաթե մեդալակիր - 2009
* Ռուսաստանի Սուպերգավաթի դափնեկիր - 2012

## Ծանոթագրություններ

## Արտաքին հղումներ
* Ֆուտբոլիստի էջն «Ակադեմիա ՈՒՏՄ» ակումբի կայքում

Կատեգորիա:Մոլդովայի հավաքականի ֆուտբոլիստներ
Կատեգորիա:Մոլդովայի ֆուտբոլի ազգային հավաքական
Կատեգորիա:Մոլդովացի ֆուտբոլիստներ
Կատեգորիա:Նեֆտեխիմիկ Նիժնեկամսկի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Աննա-Մարիա Ռենգեր

**Աննա-Մարիա Ռենգեր** (; ), գերմանացի քաղաքական գործիչ, ԳԴՀ-ի բունդեսթագի նախկին նախագահ (1972-1976)

## Կենսագրություն
Իր աշխատանքային գործունեությունը սկսել է որպես առևտրային գործակալի օգնական, մինչև 1945 թվականը աշխատել է Բեռլինի հրատարակչությունում որպես առևտրային ներկայացուցիչ։

1946 թվականից դարձել է Հանովերում Գերմանիայի սոցիալ-դեմոկրատական կուսակցության վարչության գրասենյակի ղեկավար, իսկ հետո՝ Բոնում։

Եղել է հետպատերազմյան Գերմանիայի սոցիալ-դեմոկրատական կուսակցության առաջնորդ Կուրտ Շումախերի անձնական քարտուղարը։ Հայտնի լուսանկարը, որտեղ Աննա Մարիա Ռենգերն օգնում է ծանր հիվանդին՝ ոտքի և ձեռքի անդամահատման պատճառով, ֆաշիստական բանտարկություններում կտտանքների հետևանքով, Շումախերի համար պաշտամունք է դարձել հետպատերազմյան Գերմանիայի քաղաքական պատմության համար։

1953 թվականից մինչև 1990 թվականը եղել է բունդեսթագի պատգամավոր, 1969 թվականից մինչև 1972 թվականը՝ բունդեսթագում Գերմանիայի սոցիալ-դեմոկրատական կուսակցության խմբակցության ղեկավար։

1972 թվականից մինչև 1976 թվականը եղել է բունդեսթագի նախագահ, 1976 թվականից մինչև 1990 թվականը՝ բունդեսթագում նախագահի տեղակալ։

1973 թվականից եղել է Գերմանիայի սոցիալ-դեմոկրատական կուսակցության կառավարման անդամ, 1979 թվականից մինչև 1983 թվականը՝ Գերմանիայի սոցիալ-դեմոկրատական կուսակցության վերահսկիչ հանձնաժողովի անդամ։

1979 թվականին եղել է Ազատ դեմոկրատական կուսակցության նախագահի պաշտոնի թեկնածու, սակայն պարտվել է Կառլ Կարստենին, քանի որ այդ ժամանակ կառավարական կոալիցիայի մեջ մտնող Ազատ դեմոկրատական կուսակցության 66 ներկայացուցիչներ քվեարկությանը ձեռնպահ էին մնացել։

Վարել է հասարակական և բարեգործական ակտիվ գործունեություն։

Ունեցել է արտաքին քաղաքական ոճի չափանիշ։ Նրա խորհուրդներին իր պատգամավորական կարիերայի սկզբում մասնավորապես հետևում էր ապագա կանցլեր Գերհարդ Շրյոդերը։

## Ծանոթագրություններ

## Արտաքին հղւոմներ
* 
* 

Կատեգորիա:Գերմանիայի սոցիալ-դեմոկրատական կուսակցության անդամներ
Կատեգորիա:Գերմանիայի քաղաքական գործիչներ
Կատեգորիա:Գերմանիայի կին քաղաքական գործիչներ
Կատեգորիա:20-րդ դարի քաղաքական գործիչներ
Կատեգորիա:Բնօրինակում անաղբյուր հոդվածներ
Դավիդ Սառնով

**Դավիդ Աբրամովիչ Սառնով** (, ), ամերիկյան կապի օպերատոր և գործարար, ԱՄՆ-ում ռադիոյի և հեռուստատեսության հեռարձակման հիմնադիրներից մեկը։

## Կենսագրություն
Ծնվել է Մինսկի մարզի Իգումեն շրջանի (այժմ ՝ Բելառուսի Մինսկի շրջանի Պուխովիչիի շրջանի գյուղ) Ուզլյան քաղաքում Աբրամ և Լիա Սառնով հրեական ընտանիքում։ 1900 թվականին հայրիկի հետ տեղափոխվել է ԱՄՆ։

Վաղ տարիքում փողոցում ամսագրեր էր վաճառում։ 15 տարեկան հասակում առաքողի աշխատանք է ստանում «Առևտրային մալուխային ընկերությունում» (Commercial Cable Company), ուսումնասիրում է Մորզեի այբուբենը և 1906 թվականին անցնում է աշխատանքի«Ամերիկայում Մարկոնի անլար հեռագիր ընկերությունում» (Marconi Wireless Telegraph Company of America) (Նյու Յորք) որպես հեռագրիչ։

1912 թվականի ապրիլի 14-ին նա ստացել է ռադիոհեռագիր «Տիտանիկ» լայներ խորտակման մասին և երեք օր կապի մեջ է եղել փրկարարների հետ։ Արդյունքում նա ձեռք է բերում մեծ համբավ, արագորեն առաջ էր գնում և շուտով դառնում է ինստրուկտոր, այնուհետև՝ գլխավոր ինժեների օգնական և առևտրային ընկերության տնօրեն։ Առաջինն է արտահայտել առևտրային ռադիոընդունիչ ստեղծելու գաղափարը։

1919 թվականից աշխատել է կորպորացիայում էլեկտրոնային սարքավորումների RCA արտադրության համար, 1922 թվականից՝ դրա փոխնախագահ, 1930 թվականից՝ նախագահ, 1947 թվականից 1970 թվականին՝ տնօրենների խորհրդի նախագահ։ 1926 թվականին նա հիմնադրել է «Ազգային հեռարձակող ընկերությունը» (NBC)։ 1920-ական թվականների սկզբից նա ծառայել է որպես ԱՄՆ տասը նախագահների խորհրդական։ 1928 թվականին ստեղծեց փորձարարական հեռուստատեսություն։

Երկրորդ համաշխարհային պատերազմի տարիներին, ծառայելով որպես գեներալ Դուայթ Էյզենհաուերրի հաղորդակցության խորհրդատու, առաջադրվել է բրիգադային գեներալ։

Միացյալ Նահանգներում Դավիթ Սառնովը կազմակերպել է կանոնավոր հեռուստատեսային հեռարձակում (1939 թվականից)։ Նրա ղեկավարությամբ ստեղծվել է գունավոր հեռուստատեսային համակարգ, որը համատեղելի էր սևի և սպիտակի հետ (1949 թվական), հեռուստատեսային հեռարձակում է գրանցվել տեսամագնիտոֆոնով (1956 թվական), նկարահանվել է առաջին հեռուստատեսային գեղարվեստական տեսահոլովակ (1964)։ ԱՄՆ նախագահ Լինդոն Ջոնսոնը, որը նրան վաղուց էր ճանաչում, 1964 թվականին ասել է. «Ոչ ոք ավելի լավ չի ցույց տալիս ամերիկյան համակարգի հանճարը։ Ներգաղթյալ տղայից  ազգային առաջնորդի նրա աճը՝ բացառիկ և միաժամանակ ոգեշնչող ռեկորդ է»։

Մասնակցել է տիեզերական հաղորդակցության համակարգերի ստեղծմանը, Միացյալ նահանգների համակարգչային ծրագրերին։ Էլեկտրատեխնիկայի միջազգային ինստիտուտը ստեղծեց իր անունով մրցանակ՝ էլեկտրոնիկայի ոլորտում նվաճումների համար (1959 թվական)։

Մահացել է 1971 թվականի դեկտամբերի 12-ին։ Թաղված է Վալհալեյի Քենսիկո գերեզմանատան դամբարանում, որը գտնվում է Նյու Յորք նահանգի Մաունթ-Փլեզանթվ քաղաքի սահմանին ոչ ներառյալ տարածքում ()։

## Մրցանակներ
* Դավիթ Սառնովը Կոլումբիայի, Նյու Յորքի և այլ համալսարանների պատվավոր դոկտոր էր, բրիգադային գեներալ (1944 թվական)։
* 1953 թվականին ստացել է IEEE հիմնաիրների շքանշան։

## Գրականություն
* 
* 

## Ծանոթագրություններ

## Արտաքին հղումներ
* 

Կատեգորիա:Ամերիկացի գործարարներ
Կատեգորիա:Հեռուստատեսության պատմություն
Կատեգորիա:Ամերիկացի ճարտարագետներ
Կատեգորիա:Ամերիկացի օպերատորներ
Կատեգորիա:Time-ի վարկածով «Տարվա մարդ» ճանաչվածներ
Կատեգորիա:Ամերիկացի գյուտարարներ
Կատեգորիա:Ամերիկացի ձեռնարկատերեր
Վիտալի Պինյասկին

**Վիտալի Միխայլովիչ Պինյասկին** (, ), խորհրդային և ռուս ֆուտբոլիստ, խաղացել է կիսապաշտպանի դիրքում։ Խաղացել է ԽՍՀՄ-ի, Ռուսաստանի, Լատվիայի և Մոլդովայի բարձրագույն դիվիզիոններում։

## Կենսագրություն
Մոսկվայի «Դինամոյի» ֆուտբոլային դպրոցի սան է։ 1989 թվականին երեք խաղ է անցկացրել երկրորդ կազմերի առաջնությունում սպիտակ-երկնագույն ռեզերվային թիմի կազմում, սակայն չի կարողացել ամրապնդվել թիմում։ 1989 թվականին Մոսկվայի հավաքականի կազմում դարձել է համամիութենական «Նադեժդա» պատանեկան մրցաշարի հաղթող։

1991 թվականին. տեղափոխվել է Մոսկվայի «Լոկոմոտիվ»։ Նորամուտը Երկաթուղայինների կազմում 1991 թվականի սեպտեմբերի 14-ին Օդեսայի «Չեռնոմորեցի» դեմ խորհրդային բարձրագույն լիգայի խաղում՝ փոխարինման դուրս գալով 75-րդ րոպեին Վլադիսլավ Մատվիենկոյի փոխարեն։ Այդ հանդիպումը միակն էր ֆուտբոլիստի համար «Լոկոմոտիվի» հիմնական թիմում։

1992-1995 թվականներին մինի-ֆուտբոլ է խաղացել Մոսկվայի «Սպարտակի» կազմում։

1995 թվականին տեղափոխվել է Նովոռոսիյսկի «Չեռնոմորեց», որի կազմում մասնակցել է Ռուսաստանի Բարձրագույն խմբի 6 խաղի։

1996 թվականից ի վեր մի քանի տարի ընդմիջումներով հանդես է եկել Լատվիայի բարձրագույն լիգայում «Դինաբուրգում»։ 1996 և 1997 թվականներին նվաճել է երկրի առաջնության բրոնզե մեդալները, իսկ 1997 թվականին դարձել է Լատվիայի Գավաթի եզրափակիչի մասնակից։ Ընդամենը «Դաուգավպիլսի» կազմում մասնակցել է Բարձրագույն խմբի 81 խաղի։ Հանդես է եկել Ռուսաստանի Առաջին լիգայի ակումբներում՝ «Սպարտակ» (Նալչիկ), «Ժեմչուժինա» (Սոչի), «Խիմկի» ակումբներում, ինչպես նաև մոսկովյան սիրողական թիմերում։

Պինյասկինի վերջին պրոֆեսիոնալ ակումբը Տիրասպոլի «Տիլիգուլ Տիրասն» է, որը հանդես է եկել Մոլդովայի բարձրագույն դիվիզիոնում։ Նրա կազմում ֆուտբոլիստը 12 հանդիպում է անցկացրել երկրի առաջնությունում և մասնակցել է եվրագավաթներին։

Պրոֆեսիոնալ կարիերան ավարտելուց հետո սիրողական մակարդակով խաղացել է Մոսկվայի և Դաուգավպիլսի ակումբներում։ 2009 թվականին «Դիտտոն Դաուգավա» թիմի կազմում դարձել է չեմպիոն և գավաթակիր Դաուգավպիլսի համար։ 2013 թվականին դարձել է վետերանների Լատվիայի առաջնության հաղթող Դաուգավպիլսի հավաքականի կազմում։ 2014-ին հանդես է եկել Մոսկվայի «Դինամոյի» վետերանների թիմում և դարձել Թուրքիայում մրցաշարի հաղթող։

## Ծանոթագրություններ

## Արտաքին հղումներ
* 

Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Նալչիկի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Դինամո Մոսկվայի ֆուտբոլիստներ
Վլադիմիր Բոյկո

**Վլադիմիր Բոյկո** (, ), ռուս դիվանագետ։ 1-ին դասի արտակարգ և լիազոր դեսպանորդ (1999 թվականի հունվարի 6)։

## Կենսագրություն
1965 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ուկրաիներենին և անգլերենին։

1977 թվականից զբաղվում է դիվանագիտական գործունեությամբ։

* 1996 -1997-ական թվականներին եղել է ԽՍՀՄ արտաքին գործերի նախարարության Աֆրիկայի դեպարտամենտի տնօրենի տեղակալ։
* 1997 թվականի հուլիսի 4-ից մինչև 2001 թվականի օգոստոսի 28-ը Զամբիայում եղել է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ։
* 1-ին դասի արտակարգ և լիազոր դեսպանորդ (1999 թվականի հունվարի 6)։

## Ծանոթագրություններ

## Արտաքին հղումներ
* Կենսագրությունը ռազմաքաղաքական հետազոտությունների կենտրոնի կայքում

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Ռոզի Ալֆարո

**Մարիա դել Ռոսիո «Ռոզի» Ալֆարո** (), ամերիկուհի, որը դատապարտվել է 9-ամյա Օթեմ Ուոլեսի սպանության համար 1990 թվականին Անահայմ քաղաքում, Կալիֆոռնիա (ԱՄՆ)։ Ներկայումս Ռոզին մահապատժի է սպասում Կալիֆորնիայում։

## Կենսագրություն
Ալֆարոն մեծացել է Անահայմում` ԱՄՆ–ի Կալիֆոռնիա նահնագում։ 13 տարեկանում նա թմրամոլ է եղել, 14 տարեկանում դարձել մարմնավաճառ, 15 տարեկանում՝ միայնակ մայր, 18 տարեկանում 4 երեխա է ունեցել և սպանություն կատարել։ Հայտնի է որպես Կալիֆոռնիա նահանգի Օրինջ շրջանում առաջին կինը, որը մահապատժի Է դատապարտվել 20 տարեկանում։

## Օթեմ Ուոլեսի սպանություն
1990 թվականի հունիսի 15-ին 9-ամյա Օթեմ Ուոլեսը (ծնված 1981 թվականի հունվարի 15-ին) Կալիֆոռնիա նահանգի Անահայմ քաղաքում տանը միայնակ էր և սպասում էր ավագ քրոջ կամ մոր աշխատանքից վերադարձին։ Ալֆարոն լավ գիտեր Ուոլեսի ընտանիքին և ավագ դուստրերից մեկի հետ ընկերություն էր անում։ Նա հույս ուներ կողոպտել նրանց, քանի դեռ ոչ ոք չկա։

Օթեմը բացեց դուռը իր քրոջ ընկերուհու համար, և վերջինս խնդրել է օգտվել լոգարանից։ Մինչ լոգարան հասնելը տան հետևից Ռոզին վերցրել է դանակ։ Խաբեությամբ աղջկան տարել է լոգարան և դանակի 57 հարված հասցրել։ Այնուհետև Ալֆարոն խուզարկել է տունը, որպեսզի թմրանյութ գնելու համար իրեր որոնի։ Թալանի համար նա ավելի ուշ ընդամենը 300 դոլար է ստացել։

Ալֆարոն ոստիկանության կողմից հարցաքննության ժամանակ խոստովանել է, որ խիստ հերոինի և կոկաինի կարիք է ունեցել (ապացուցված չէ, քանի որ նրան ձերբակալել են ավելի ուշ և թմրանյութերի թեստ չեն արել սպանությունից 36-48 ժամ անց) և դրա համար էլ գնացել է սպանության։ Ավելի ուշ նա փոխել է իր ցուցմունքները՝ ասելով, որ ինչ-որ տղամարդ «ստիպել է» նրան աղջկան սպանել։ Դրանից հետո Ալֆարոն ոստիկանությանը պատմել է, որ երկու տղամարդ իրեն բերել են Ուոլեսների տան մոտ, տղամարդկանցից մեկը մտել է տուն և ստիպել նրան սպանել Օթեմին։ Ալֆարոն նրա անունը չի տվել։ Հանցագործության վայրի ապացույցները ցույց են տվել, որ տանը ներկա են եղել միայն Ուոլենսը և Ալֆարոն (ըստ նրա մատնահետքերի և կոշիկի արյունոտ հետքի);

## Դատավճիռ
Ալֆարոյին մեղադրել և դատապարտել են մահապատժի սպանության համար ծանրացուցիչ հանգամանքներով։ Լիագումար նիստի ավարտին ատենակալները 10:2 հարաբերակցությամբ մահվան դատավճիռ են կայացրել։ Մյուս ատենակալները նույնպես մահվան դատավճիռ են կայացրել։ Դատավորը ուժի մեջ է թողել երդվյալների դատավճիռը և Ալֆարոյին դատապարտել մահապատժի։

Ալֆարոն դարձել է գազային խցում մահապատժի դատապարտված առաջին կինը, և երրորդը դատավճռի կայացման պահին Կալիֆոռնիայի մահապարտների խցում։

2007 թվականի օգոստոսին Կալիֆոռնիայի Գերագույն դատարանը միաձայն կողմ քվեարկեց Ալֆարոյի համար մահապատժի պահպանմանը։

## Ծանոթագրություններ

Կատեգորիա:20-րդ դարի ամերիկացի հանցագործներ
Ջուլիա դի Վիտա

**Ջուլիա դի Վիտա** (, ), իտալացի քաղաքական գործիչ, Իտալիայի պատգամավորների պալատի պատգամավոր։

## Կենսագրություն
Մասնագիտությամբ ինժեներ է։ 2012 թվականի մայիսի 6-ին և 7-ին եղել է Պալերմոյում կայացած ավագանու ընտրությունների մասնակից՝ առաջադրված «Հինգ աստղերի շարժում» կուսակցությունից, ստացել է 228 ձայն և չի ընտրվել։ 2013 թվականի մարտի 19-ին խորհրդարանական ընտրությունների արդյունքում Իտալիայի «Սիցիլիա 1» ընտրատարածքից ընտրվել է Պատգամավորների պալատում՝ ներառվելով «Հինգ աստղերի շարժում» կուսակցության ցուցակում։ 2013 թվականի մայիսի 7-ից 12-րդ հանձնաժողովի (սոցիալական հարցերի) անդամ է։

2016 թվականի նոյեմբերի 28-ին Պալերմոյի դատախազությունը հետաքննություն էր սկսել 2012 թվականի ընտրություններում «Հինգ աստղերի շարժման» թեկնածուներին սատարող ստորագրությունների կեղծման փաստով, ինչի հետևանքով նոյեմբերի 29-ին «Հինգ աստղերի շարժում» կուսակցությունից ընտրված պատգամավորների գործունեությունը ժամանակավորապես դադարեցվել էր դատարանի որոշմամբ։ 2017 թվականի ապրիլի 14-ին Բեպպե Գրիլլոն շարժման բլոգում հայտնել էր, որ կխնդրի դատարանին հայտնել շարժման նկատմամբ նոր պատժամիջոցների և Պատգամավորների պալատում կուսակցության պատգամավորների գործունեության դադարեցման ընթացակարգի մասին։

2017 թվականի ապրիլի 18-ին Ջուլիա դի Վիտան և Ռիկարդո Նուտին լքել են «Հինգ աստղերի շարժումը» և անցել Պատգամավորների պալատի Խառը խումբ՝ չմիանալով Խառը խմբի ներսում որևէ խմբակցության։

## Ծանոթագրություններ

## Արտաքին հղումներ
* Էջն Իտալիայի պատգամավորների պալատի կայքում 

Կատեգորիա:Իտալացի ճարտարագետներ
Կատեգորիա:Իտալիայի կին քաղաքական գործիչներ